open-index/open-wikipedia-markdown huggingface dataset:
হাওড়া মধ্য বিধানসভা কেন্দ্র

**হাওড়া মধ্য (বিধানসভা কেন্দ্র)**(হাওড়া মধ্য হিসাবে জানা যায়) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ১৭ থেকে ২০, ২৪ থেকে ৩৪, ৩৬, ৩৭ এবং ৪২ নং ওয়ার্ড নিয়ে ১৭১ নং হাওড়া মধ্য বিধানসভা কেন্দ্রটি গঠিত হয়েছে।

হাওড়া মধ্য বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১

 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
শাহ আহমদ নুরানি

**শাহ আহমদ নুরানি** (; ৩১ মার্চ ১৯২৬ — ১১ ডিসেম্বর ২০০৩, **আল্লামা নুরানি** হিসেবে পরিচিত) একজন পাকিস্তানি ইসলামি পণ্ডিত, অতীন্দ্রিবাদী, দার্শনিক, পুর্নজাগরণবাদী এবং রাজনীতিবিদ। তিনি এলাহাবাদ বিশ্ববিদ্যালয় থেকে আরবি ভাষার উপর বিএ স্নাতক করেন এবং পরে মিরাটের দারুল উলুম থেকে প্রত্যয়িত হন। তিনি নিজেকে স্বনামধন্য ইসলামী পণ্ডিত হিসেবে প্রতিষ্ঠিত করেন এবং ইসলামী দর্শন নিয়ে কাজ করেছিলেন। এবং ১৯৭২ সালে বিশ্ব ইসলামী মিশন প্রতিষ্ঠা করেন।

## প্রাথমিক জীবন ও শিক্ষা

আহমদ নুরানী ১৯২৬ সালের ৩১ মার্চ (১৭ রমজান ১৩৪৪) ব্রিটিশ ভারতের (বর্তমানে উত্তর প্রদেশ, ভারত) মিরাটে একটি উর্দুভাষী সিদ্দিকী শেখ পরিবারে জন্মগ্রহণ করেন। তার বাবা আব্দুল আলিম সিদ্দিকীও একজন ইসলামী পণ্ডিত ছিলেন এবং তার শৈশবে বিশ্বের বিভিন্ন স্থানে ইসলামি মিশনারি সফরে তার সাথে ছিলেন।

তিনি এলাহাবাদ বিশ্ববিদ্যালয় থেকে আরবি ভাষায় বিএ ডিগ্রি অর্জন করেন এবং মিরাটের দারুল-উলূম থেকে ইসলামী আইনশাস্ত্রে সনদ লাভ করেন। তিনি আট বছর বয়সে হাফিজুল কুরআন হন। ভারত বিভাগের পর তার পরিবার পাকিস্তানের সিন্ধু প্রদেশের করাচিতে চলে আসে।

তিনি নিজেকে ইসলামী পণ্ডিত হিসেবে প্রতিষ্ঠিত করেন এবং ১৯৭২ সালে সৌদি আরবের মক্কায় অবস্থিত বিশ্ব ইসলামিক মিশন প্রতিষ্ঠার পাশাপাশি ইসলামী দর্শনের বিকাশে কাজ করেন।

তাকে একজন বহুভাষী হিসেবে বর্ণনা করা হয়েছে যিনি "১৭টি ভাষায় পারদর্শী ছিলেন এবং ছয়টি ভাষা উর্দু, আরবি, ইংরেজি, ফার্সি, ফরাসি এবং সোয়াহিলি-তে বাকপটু ছিলেন।

## ক্যারিয়ার
## মৃত্যু
## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বেরলভী
বিষয়শ্রেণী:আহমদিয়া সমালোচক
বিষয়শ্রেণী:মুহাজির ব্যক্তি
বিষয়শ্রেণী:ভারতে ইসলাম
বিষয়শ্রেণী:পাকিস্তানে ইসলাম
বিষয়শ্রেণী:বিশ্ব ইসলামি মিশন
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামি গণতন্ত্রের সক্রিয়কর্মী
বিষয়শ্রেণী:মুফাসসির
বিষয়শ্রেণী:জমিয়তে উলামায়ে পাকিস্তান রাজনীতিবিদ
উইলি লোমান

**উইলিয়াম "উইলি" লোমান** হল আর্থার মিলারের ক্ল্যাসিক নাটক *[[ডেথ অব আ সেলসম্যান]]* এর মূল চরিত্র। ১৯৪৯ সালের ১০ ফেব্রুয়ারি ব্রডওয়ে কর্তৃক মরস্কো থিয়েটারে প্রথমবারের মত এই নাটক মঞ্চস্থ হয়, যেখানে লী জে. কব কাল্পনিক এ লোমান চরিত্রে অভিনয় করেন। লোমান হলের ৬৩ বছর বয়স্ক একজন ভ্রাম্যমাণ বিক্রেতা যিনি তার বর্তমান অবস্থা মোকাবেলা করতে বাঁধার সম্মুখীন হচ্ছেন এবং সেই সকল সমস্যার সমাধানে একটি কাল্পনিক জগৎ সৃষ্টি করেন। এটি তাকে একাধিক আত্মহত্যার চেষ্টা থেকে বিরত রাখতে পারেনা।

## বর্ণনা
উইলি লোমান নিউ ইয়র্কের ব্রুকলিন উপশহরের একজন বয়স্ক বিক্রেতা যার কর্মজীবন প্রায় পড়তির দিকে। যৌবনের উদ্যম আর কর্মস্পৃহা তিনি হারিয়ে ফেলেছেন। তার ব্যবসা এখনও শীর্ষস্থানীয়, কিন্তু তার তারুণ্য আর আন্তরিকতা ছাড়া তিনি কাজ করতে পারছেন না ঠিকভাবে। সময় তাকে ধরে ফেলেছে। নাটকটি "উর্ধ্বগামী আমেরিকান মধ্যবিত্তদের মাঝে টিকে থাকতে" লোমানের সংগ্রামকে রূপায়িত করেছে। সেইসাথে তিনি অন্তর্দ্বন্দ্বে ভোগেন। তার কেবলই মনে হয় তার জীবন স্থিতিশীল কিছুর উপর দাঁড়াতে পারছে না। চার্লস ইশারউড এর মতানুযায়ী লোমান এই নাটকের মূল্য প্রভাবশালী চরিত্র কারণ "নাটকের বাচ্যমূলক মেরুদণ্ড দেয় আত্মিক ও অর্থনৈতিক পরাজয়ের বিরুদ্ধে হেরে যাওয়া লোমানের সংগ্রাম"। লোমান লাখো শ্বেত কলারের কর্মজীবীদেরকে প্রতিনিধিত্ব করেন, যারা কিনা তাদের কর্পোরেট জীবন নিয়ে বেঁচে আছে। তিনি একটি কাল্পনিক জগতে বিরাজ করতেন। কল্পনার সে জগতে তিনি ভাবতেন তিনি কত বিখ্যাত, প্রভাবশালী এবং সফল। সেইসাথে সন্তানদের সাফল্য নিয়েও ভাবতেন তিনি। তার স্ত্রী এই কল্পনাকে বাঁধাগ্রস্ত তো করতই না, বরং উৎসাহ দিত। বয়োবৃদ্ধির সাথে সাথে তার নিজের গুণাবলী এই মিথ্যা গুরুত্ব আর সাফল্যে ভারে ধীরে ধীরে চাপা পড়তে শুরু করে।
নাটক চলাকালীন লোমানের পৃথিবী তার চারিদিকে ভেঙে পড়তে শুরু করে। নাটকটি সম্পর্কে অ্যাসোসিয়েটেড প্রেস প্রতিবেদক সিন্থিয়া লাউরির পর্যালোচনা অনুযায়ী, "আমরা দেখি একজন বয়স্ক হেরে যেতে থাকা ভ্রাম্যমাণ বিক্রেতাকে ধ্বংস হয়ে যেতে দেখেছি, কল্পনার জগতে ভেসে যেতে দেখেছি।" নাটকের শুরুতে দেখা যায় ৬৩ বছর বয়স্ক লোমান আর্থিক অসঙ্গতির সাথে যুদ্ধ করছেন; যেখানে ৩৪ বছর পর চাকরিতে তার বেতন কমানো হয়। দ্বিতীয় অঙ্কে তিনি চাকরি হতে নিষ্কৃতি পান। তাকে চাকরি থেকে বের করে দেন যিনি, তার বাবাই ৩৬ বছর আগে তাকে চাকরি দিয়েছিল। নাটকে লোমান তার স্মৃতি রোমন্থনের মাধ্যমে অতীতকে খুঁজে বের করে। এখানে দর্শকই বিষয়বস্তুর সঠিকতার বিচার করে নাটকের দীর্ঘ একটি অংশে লোমান তার জনপ্রিয়তার কথা বলে, যা কিনা তিনি তার সন্তানদের মধ্যে স্থানান্তরিত করার কথা ভাবেন।

## টীকা

## বহিঃসংযোগ

বিষয়শ্রেণী:নাটকের চরিত্র
বিষয়শ্রেণী:কাল্পনিক আত্মহত্যা
বিষয়শ্রেণী:কাল্পনিক বিক্রয়কর্মী
দ্য ফিলাডেলফিয়া স্টোরি (মঞ্চনাটক)

**দ্য ফিলাডেলফিয়া স্টোরি** () হল ফিলিপ ব্যারি রচিত ১৯৩৯ সালের মার্কিন হাস্যরসাত্মক মঞ্চনাটক। এটি একজন সামাজিক প্রতিপত্তি সম্পন্ন নারীর গল্প, যিনি তার প্রাক্তন স্বামী ও আকর্ষণীয় এক সাংবাদিকের প্রায়শই তার কাছে আসার কারণে তার বিবাহের পরিকল্পনা ভেস্তে যাচ্ছে। এই নাটকটিকে অভিনেত্রী ক্যাথরিন হেপবার্নের কর্মজীবনের ঠানা ব্যর্থতার পর সফলতার চাবি বলে উল্লেখ করা হয়, কারণ ১৯৩৮ সালে তাকে "বক্স অফিস পয়জন" তালিকার একজন হিসেবে অন্তর্ভুক্ত ছিলেন।

## নির্মাণ
ট্রেসি লর্ড চরিত্রটি নাট্যকার ফিলিপ ব্যারির এক বন্ধুকে বিয়ে করা ফিলাডেলফিয়ার একজন কেতাদুরস্ত মহিলা হেলেন হোপ মন্টগোমেরি স্কটের জীবন থেকে অনুপ্রাণিত। ব্যারি নাটকটি ক্যাথরিন হেপবার্নের জন্য বিশেষভাবে রচনা করেন।

থিয়েটার গিল্ড প্রযোজিত *দ্য ফিলাডেলফিয়া স্টোরি* নাটকটির উদ্বোধনী মঞ্চায়ন হয় ১৯৩৯ সালের ২৮শে মার্চ নিউ ইয়র্ক সিটির শুবার্ট থিয়েটারে। তিন অঙ্কের এই হাস্যরসাত্মক নাটকটির নির্দেশনা দেন রবার্ট বি. সিনক্লেয়ার এবং আলোকসজ্জা ও চিত্রায়নের নির্দেশনা দেন রবার্ট এডমন্ড জোন্স।

## কুশীলব
[থাম্ব|200px|right|ব্রডওয়েতে ''দ্য ফিলাডেলফিয়া স্টোরি''র মঞ্চায়নে [ক্যাথরিন হেপবার্ন।]]

* লেনোর লোনারগ্যান - ডিনাহ লর্ড
* ভেরা অ্যালেন - মার্গারেট লর্ড
* ক্যাথরিন হেপবার্ন - ট্রেসি লর্ড
* ড্যান টবিন - আলেকজান্ডার লর্ড
* ওয়েন কোল - থমাস
* ফরেস্ট ওর্ব - উইলিয়াম ট্রেসি
* শার্লি বুথ - এলিজাবেথ ইমব্রি
* ভ্যান হেফলিন - ম্যাকলি কনর
* ফ্রাঙ্ক ফেন্টন - জর্জ কিট্রিজ
* জোসেফ কটেন - সি. কে. ডেক্সটার হ্যাভেন
* নিকোলাস জয় - সেথ লর্ড
* মির্টল টানাহিল - মে
* লরেন বেট - এলসি
* হেডেন রোর্ক - ম্যাক

## তথ্যসূত্র

## বহিঃসংযোগ
* 

বিষয়শ্রেণী:১৯৩৯-এর মঞ্চনাটক
বিষয়শ্রেণী:ফিলিপ ব্যারির মঞ্চনাটক
বিষয়শ্রেণী:ব্রডওয়ে মঞ্চনাটক
বিষয়শ্রেণী:হাস্যরসাত্মক মঞ্চনাটক
বিষয়শ্রেণী:চলচ্চিত্রে উপযোগকৃত মার্কিন মঞ্চনাটক
দ্য ফিলাডেলফিয়া স্টোরি (চলচ্চিত্র)

***দ্য ফিলাডেলফিয়া স্টোরি*** () জর্জ কিউকার পরিচালিত মার্কিন হাস্যরসাত্মক চলচ্চিত্র। ফিলিপ ব্যারি রচিত *[[দ্য ফিলাডেলফিয়া স্টোরি (মঞ্চনাটক)|একই নামের]]* মঞ্চনাটক অবলম্বনে চলচ্চিত্রটির চিত্রনাট্য রচনা করেছেন ডোনাল্ড ওগডেন স্টুয়ার্ট। এতে একজন বিত্তশালী কেতাদুরস্ত মহিলার প্রাক্তন স্বামী ও একজন টেবলয়েড ম্যাগাজিনের সাংবাদিকের আগমনে তার বিবাহের পরিকল্পনার জটিলতা তুলে ধরা হয়েছে। এতে শ্রেষ্ঠাংশে অভিনয় করেন ক্যারি গ্র্যান্ট, ক্যাথরিন হেপবার্ন, জেমস স্টুয়ার্ট ও নবাগত রুথ হাসি। নারী চরিত্রটি নাট্যকার ব্যারির বন্ধুর স্ত্রী হেলেন হোপ মন্টগোমেরি স্কট (১৯০৪-১৯৯৫) এর জীবন থেকে অনুপ্রাণিত।

চলচ্চিত্রটি ১৩তম একাডেমি পুরস্কারে শ্রেষ্ঠ চলচ্চিত্র বিভাগে মনোনয়নসহ ৬টি মনোনয়ন পায় এবং জেমস স্টুয়ার্ট শ্রেষ্ঠ অভিনেতা বিভাগে ও ডোনাল্ড ওগডেন স্টুয়ার্ট শ্রেষ্ঠ লেখনী (চিত্রনাট্য) বিভাগে পুরস্কৃত হন। লাইব্রেরি অব কংগ্রেস ১৯৯৫ সালে ছবিটিকে "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় ফিল্ম রেজিস্ট্রিতে সংরক্ষণের জন্য নির্বাচন করে।

## কুশীলব
[right|315px|thumb|চলচ্চিত্রের একটি দৃশ্যে [ক্যাথরিন হেপবার্ন, ক্যারি গ্র্যান্ট, জেমস স্টুয়ার্ট ও রুথ হাসি।]]

* ক্যারি গ্র্যান্ট - সি. কে. ডেক্সটার হ্যাভেন
* ক্যাথরিন হেপবার্ন - ট্রেসি সামান্থা লর্ড
* জেমস স্টুয়ার্ট - ম্যাকলি "মাইক" কনর
* রুথ হাসি - এলিজাবেথ ইমব্রি
* জন হাওয়ার্ড - জর্জ কিট্রিজ
* রোলান্ড ইয়ং - উইলিয়াম কিউ. ট্রেসি (আঙ্কল উইলি)
* হন হ্যালিডে - সেথ লর্ড
* ম্যারি ন্যাশ - মার্গারেট লর্ড
* ভার্জিনিয়া ওয়াইডার - ডিনাহ লর্ড
* হেনরি ড্যানিয়েল - সিডনি কিড
* লিওনেল পেপ - এডওয়ার্ড
* রেক্স ইভান্স - থমাস
* ডেভিড ক্লাইড - ম্যাক, নৈশপ্রহরী

## পুরস্কার ও স্বীকৃতি
;১৩তম একাডেমি পুরস্কার
* **বিজয়ী:** শ্রেষ্ঠ অভিনেতা - জেমস স্টুয়ার্ট
* **বিজয়ী:** শ্রেষ্ঠ লেখনী (চিত্রনাট্য) - ডোনাল্ড ওগডেন স্টুয়ার্ট
* **মনোনীত:** শ্রেষ্ঠ চলচ্চিত্র - এমজিএম
* **মনোনীত:** শ্রেষ্ঠ পরিচালনা - জর্জ কিউকার
* **মনোনীত:** শ্রেষ্ঠ অভিনেত্রী - ক্যাথরিন হেপবার্ন
* **মনোনীত:** শ্রেষ্ঠ পার্শ্ব অভিনেত্রী - রুথ হাসি

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৪০-এর চলচ্চিত্র
বিষয়শ্রেণী:১৯৪০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:জর্জ কিউকর পরিচালিত চলচ্চিত্র
বিষয়শ্রেণী:জোসেফ এল. ম্যাংকাভিৎস প্রযোজিত চলচ্চিত্র
বিষয়শ্রেণী:পুনর্বিবাহ চলচ্চিত্রের হাস্যরস
বিষয়শ্রেণী:মঞ্চনাটক অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন ক্ষ্যাপা হাস্যরসাত্মক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:ফিলাডেলফিয়ার পটভূমিতে চলচ্চিত্র
বিষয়শ্রেণী:১৯৪০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
প্রিয়াঙ্কা ইয়োশিকাওয়া

**প্রিয়াঙ্কা ইয়োশিকাওয়া** (吉川 プリアンカ, জন্ম ২০, জানুয়ারী, ১৯৯৪) একজন জাপানী অনুবাদক এবং সুন্দরী প্রতিযোগিতার খেতাবপ্রাপ্ত, যিনি ২০১৬ সালে মিস ওয়ার্ল্ড জাপান-এর মুকুট বিজয়ী হন। ২০১৫ সালের মিস ইউনিভার্স জাপান বিজয়ী আরিয়ানা ইউসুকে ফুজিটার পরে প্রিয়াঙ্কা দ্বিতীয় বহুজাতিক জাপানী যিনি মিস জাপান খেতাবি লাভ করেন, এবং চতুর্থ অংশগ্রহণকারী আরিয়ানা, ইউসুকে ফুজিটা (মিস্টার গ্লোবাল জাপান ২০১৬) এবং ইউকি সাতো (মিস্টার ওয়ার্ল্ড জাপান ২০১৬)-এর পরে। প্রিয়াঙ্কার মা একজন জাপানীজ।

## প্রারম্ভিক জীবন
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তার পিতা একজন বাঙালি। তার ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।

প্রিয়াঙ্কার পূর্বপুরুষের বাড়ি বাংলাদেশের ঢাকা জেলার দোহার উপজেলার মালিকান্দা গ্রামে। তিনি সম্ভ্রান্ত ঘোষ পরিবারের কন্যা।

১৯৮৫ সালের ২১ আগস্ট তার বাবা অরুণ ঘোষ বাংলাদেশ থেকে জাপানে চলে যান। সেখানে অরুণ ঘোষ কয়েক বছর পর জাপানি নারী নাউকোর সঙ্গে বিবাহবন্ধনে আবদ্ধ হন। এরপর পার্মানেন্ট রেসিডেন্সশিপ পেয়ে সেখানেই স্থায়ীভাবে বসবাস শুরু করেন। ১৯৯৪ সালের ২০ জানুয়ারি অরুণ-নাউকো দম্পতির ঘর আলোকিত করে জন্ম নেয় একটি কন্যাসন্তান। পরিবারিক পদবির সঙ্গে মিলিয়ে তার নাম রাখা হয় প্রিয়াংকা ইউসিকা ঘোষ।

### জাপানে বেড়ে ওঠা
প্রিয়াঙ্কা যখন জাপানে বড় হচ্ছিলেন তখন তার মিশ্র জাতিসত্ত্বার কারণে সবাই তাকে ডাকত “হাফু,” যার মানে আধা।

ছয় থেকে ৯ বছর বয়স পর্যন্ত প্রিয়াঙ্কা ক্যালিফোর্নিয়ার স্যাক্রামেন্টোতে বাস করেন। উনি কলকাতায় বাস করেন এক বছর তারপর জাপানে ফিরে যান যেখানে তাকে তার মিশ্র জাতিসত্ত্বার কারণে অনেক কটূক্তি শুনতে হয়।

জাপানে বেড়ে ওঠার সময় প্রিয়াঙ্কা শুধু হাতে গোনা কিছু মানুষ চিনতেন যারা ছিল মিশ্র জাতিসত্ত্বার।

“আমি যখন ক্লাস ফাইভে পড়ি,তখন দেখলাম ক্লাশে আমিই একমাত্র মিশ্র জাতিসত্ত্বার। আমি ভেবেছিলাম আমি স্বাভাবিক নই,” প্রিয়াঙ্কা বলেন।

তিনি বহু বছর তার মিশ্র জাতিসত্ত্বার কারণে হতাশায় ভুগেছেন, কিন্তু শেষে সিদ্ধান্ত নেন যে উনি এখন থেকে তার ভারতীয় পরিচয়ের জন্য গর্বিত হবেন।

কিছু মানুষ মিশ্র জাতির লোক পছন্দ করে না, কিন্তু তারপরও জাপানীরা এখন মিশ্র জাতিসত্ত্বার মানুষকে মেনে নিচ্ছেন।

## মিস ওয়ার্ল্ড জাপান ২০১৬
৬ সেপ্টেম্বর, ২০১৬ তারীখে প্রিয়াঙ্কা মিস ওয়ার্ল্ড জাপান ২০১৬ এর মুকুট বিজয়ী হন। ২০১৬ সালে উনি মিস ওয়ার্ল্ড প্রতিযোগিতায় অংশ নেন এবং প্রথম ২০ জনের স্থান লাভ করেন।

## ব্যক্তিগত জীবন
প্রিয়াঙ্কা বলিউড সিনেমার একজন ভক্ত এবং তিনি তার পথিকৃৎ হিসেবে বেছে নিয়েছেন ঐশ্বর্যা রায়কে যিনি ১৯৯৪ সালে মিস ওয়ার্ল্ড খেতাব পান, এবং সেই বছরই প্রিয়াঙ্কা জন্মগ্রহণ করেন।

প্রিয়াঙ্কা সাবলীলভাবে জাপানী, ইংরেজি এবং বাংলায় কথা বলতে পারেন। ২০১৬ সালে মিস ওয়ার্ল্ড জাপান জেতার আগে উনি অনুবাদক ও আর্ট থেরাপিস্ট হিসেবে কাজ করেন, এবং উনি একজন হাতির প্রশিক্ষকের লাইসেন্সধারী।

প্রিয়াঙ্কা জানান উনি কলকাতায় দুঃস্থ শিশুদের জন্য একটি আবাসন গড়তে চান।

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি নারী মডেল
বিষয়শ্রেণী:ভারতীয় বংশোদ্ভূত জাপানি ব্যক্তি
বিষয়শ্রেণী:মিস ওয়ার্ল্ড ২০১৬-এর প্রতিনিধি
বিষয়শ্রেণী:জাপানি সুন্দরী প্রতিযোগিতার বিজয়ী
বাংলাদেশে বসবাসরত নেপালি

অল্পসংখ্যক **নেপালি বাংলাদেশে বসবাস** করছে যাদের বেশীরভাগ ১৯৫০-এর দশকে তাদের মাতৃভূমি থেকে পলায়ন করে এবং নেপালি বংশদ্ভোত জনগণ।

## পটভূমি
১৯৫০-এর দশকে অনেক নেপালি তাদের মাতৃভূমি থেকে পালিয়ে আসে। রাষ্ট্রের দেয়া চাহিদা থেকে অব্যাহতি পেতে এবং উন্নততর জীবন যাপনের জন্য তারা উত্তর ভারত সহ পার্শ্ববর্তী দেশ মায়ানমার, ভুটান এবং বাংলাদেশে আশ্রয় নেয়।

## আর দেখুন
* নেপাল–বাংলাদেশ সম্পর্ক

## তথ্যসূত্র

বিষয়শ্রেণী:বাংলাদেশের জাতিগোষ্ঠী
বিষয়শ্রেণী:এশিয়ায় প্রবাসী নেপালি
আধিপত্যবাদী পুরুষত্ব

থাম্ব|'''আধিপত্যবাদী''' পুরুষতন্ত্রের প্যাটার্ন
লিঙ্গ বিষয়ক বিদ্যায়, **আধিপত্যবাদী পুরুষত্ব** (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কীভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।

সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ *আধিপত্যবাদী* দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণিবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।

## তথ্যসূত্র

বিষয়শ্রেণী:লিঙ্গ অধ্যয়ন
বিষয়শ্রেণী:নারীবাদী তত্ত্ব
সঙ্কেত মহাত্রে

**সঙ্কেত মহাত্রে** (; , জন্ম জুলাই ২৭) হলেন একজন ভারতীয় অভিনেতা এবং কণ্ঠশিল্পী যিনি তার ব্যবসায় আছেন গত ১১ বছর ধরে। তিনি ইংরেজি, হিন্দি এবং মারাঠিতে পারদর্শী। তিনি কণ্ঠ-অভিনয় শিল্পে ২০০৬ থেকে কর্মঠ এবং শিশুদের কণ্ঠ, কিশোর ছেলেদের কণ্ঠ, তরুণ প্রাপ্তবয়স্ক এবং মধ্য বয়স্ক পুরুষদের কণ্ঠ করতে পারেন। তিনি এছাড়াও কয়েকটি থিয়েটার প্রোডাকশন্সের সাথে গত ১৪ বছর ধরে সংযুক্ত; তাদের জন্য অভিনয়, লেখা এবং নির্দেশনা।

## ডাবিং কর্মজীবন
সঙ্কেত হলেন একজন পেশাদার কণ্ঠশিল্পী যিনি বড় ব্লকবাস্টার হলিউড প্রোডাকশন্স চলচ্চিত্র এবং অ্যানিমেটেড চলচ্চিত্রের মতো অনেক বিদেশী প্রোডাশন্সের পাশাপাশি ডিসকভারি, টিএলসি, সাথে টেলিভিশন বিজ্ঞাপন, রেডিও স্পটস এবং কার্টুন এবং টেলিভিশনে অ্যানিমের জন্য ডাবিং করেছেন।

তিনি মহেশ বাবু, এন টি রামা রাও জুনিয়র, রাম চরণ, অল্লু অর্জুন, রাম পথিনেনি, বিশাল, সুরিয়া, রায়ান রেনল্ডস, ম্যাট ডেমন এবং জোসেফ গর্ডন-লেভিটের জন্য আধিকারিক হিন্দি ডাব-ওভার কণ্ঠশিল্পী।

## ডাবিং ভূমিকা
### টেলিভিশন অ্যানিমেশন

### অ্যানিমে

### সক্রিয় অ্যাকশন চলচ্চিত্র

### অ্যানিমেটেড চলচ্চিত্র

### অ্যানিমি চলচ্চিত্র

## আরো দেখুন
* ডাবিং (চলচ্চিত্র নির্মাণ)
## তথ্যসূত্র

## বহিঃসংযোগ

বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেতা
বিষয়শ্রেণী:হিন্দি টেলিভিশনের অভিনেতা
সাঁকরাইল বিধানসভা কেন্দ্র

**সাঁকরাইল (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। এই আসনটি তপশীলি উপজাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৪ নং সাঁকরাইল বিধানসভা (এসসি) কেন্দ্রটি গঠিত হয়েছে নিম্নলিখিত গ্রামপঞ্চায়েতগুলি যেমন, আন্দুল,বানপুর-১,বানপুর-২,দক্ষিণ সাঁকরাইল,ধুলাগড়ী,কান্ডুয়া,মানিকপুর,মাশিলা,নলপুর,রঘুদেববাটি,সাঁকরাইল,সারেঙ্গা সাঁকরাইল সিডি ব্লকের অন্তর্গত এবং কলোরা-১,কলোরা-২,মাহিয়াড়ী-১,মাহিয়াড়ী-২ গ্রামপঞ্চায়েতগুলি ডোমজুর সিডি ব্লকের অন্তর্গত।

সাঁকরাইল বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১

 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
ফারাজদাক

**আল-ফারাজদাক** (৩৮ হিজরি / ৬৪১  খ্রি.-১১৪ হি./ ৭৩২ খ্রি.) উমাইয়া যুগের অন্যতম কবি. সময়ের, এবং তার নাম **হাম্মাম বিন গালিব বিন সাসায়া বিন আদ-দারিমি আত-তামিমি,**ডাক নাম আবু ফিরাস, তার মুখ অধিক মোটা হওয়ার কারণে তিনি ফারাজদাক নামে খ্যাত হন, উল্লেখ্য ফারাজদাক শব্দের (الفرزدق) অর্থ পিণ্ড। তার জন্ম বানি তামিম গোত্রের আবাসস্থল কাজিমা অঞ্চলে, যা বর্তমান কুয়েতে অবস্থিত। এরপর তিনি বসরায় বসবাস করেন। প্রশংসা, গর্ব ও নিন্দাসূচক কবিতার জন্য তিনি বিখ্যাত।

## জীবনী
৩৮ হিজরিতে তিনি জন্মগ্রহণ করেন। ফারাজদাক ও যুহায়র বিন আবি সুলমার কবিতার মধ্যে সাদৃশ্য রয়েছে। তারা দু’জনেই প্রথম সারির কবি ছিলেন, যুহায়র জাহেলি যুগের, আর ফারজদাক উমাইয়া যুগের।  ফারাজদাক প্রচুর নিন্দামূলক কবিতা লিখতেন, এমনকি তিনি নাকাইদ (পরস্পর সমালোচনা কাব্য) কবিতার জন্য বিখ্যাত ছিলেন, যা তিনি ও কবি জারির ইব্‌ন আতিয়াহ্‌ আল খাত্‌ফিজারির একে অপরের বিরুদ্ধে লিখতেন।

## সাহিত্য মূল্যায়ন
তার সমসাময়িক কবিতার ‍বিষয়বস্তু অনুসারে তিনি প্রচুর গৌরব, নিন্দা ও প্রশংসাসূচক কবিতা রচনা করেছেন। তিনি সিরিয়ার উমাইয়া খলিফাদের প্রশংসায় অনেক কবিতা রচনা করেন, কিন্তু আহল আল-বাইতের সহযোগিতা করার কারণে উমাইয়াদের সাথে তার সম্পর্ক খুব বেশি দীর্ঘস্থায়ী হয় ‍নি। তিনি কবি জারির ও আল-আখতাল’র সমসাময়িক ছিলেন। জারিরের সাথে তার ঘনিষ্ট বন্ধুত্ব ছিল, যদিও তারা একে অপরের বিরুদ্ধে ‘*নাকাইদ’* কবিতা রচনা করার কারণে অনেকে ধারণা করেন তারা একে অপরকে হিংসা ও ঘৃণা করতেন। ফারাজদাকের মৃত্যুতে জারির চমৎকার শোকগাঁথা রচনা করেছিলেন।

আহল আল-বাইতের পক্ষে ফারাজদাকের অবস্থান প্রশংসনীয় ছিল। তিনি খলিফাদের সামনে কবিতা আবৃত্তি করতেন। ভাষা তিনি নিজ গোত্রের পাশাপাশি উমাইয়া এবং আলাওয়ীদের (আলী রা.র সমর্থক গোষ্ঠী) প্রশংসায় কবিতা রচনা করতেন। তার কবিতার রচনাশৈলী চমৎকার ও শক্তিশালী, আরবি কবিতায় তিনি প্রচুর দুর্লভ ও বিলুপ্তপ্রায় আরবি শব্দ ব্যবহার করতেন। এজন্য বলা হয়ে থাকে: *ফারাজদাকের কবিতা না হলে আরবি ভাষার এক-তৃতীয়াংশ শব্দ বিলুপ্ত হয়ে যেত।* তিনি তার সময়ের প্রধান কবিদের একজন ছিলেন।

হিশাম বিন আব্দুল মালিক একবার হজ্জ করার জন্য সহচরদের নিয়ে মক্কায় গিয়েছিলেন, তার সাথে কবি ফারাজদাকও ছিলেন। সেবছর হারাম শরীফে হাজীদের ভীড় ছিল প্রচুর, তাই হিশাম তাওয়াফ করার সুযোগ পাচ্ছিলেন না, তিনি অপেক্ষা কছিলেন। সে মুহূর্তে আলি ইবনে হুসাইন জয়নুল আবেদিন আগমণ করলেন, জনসাধারণ তার জন্য পথ ছেড়ে দিল, এমনকি তিনি হাজরে আসওয়াদ পর্যন্ত পৌছুতে সক্ষম হলেন। এ অবস্থা দেখে হিশামের দেহরক্ষী ক্ষুব্ধ হয়ে তাকে জিজ্ঞাসা করলেন, ইনি (জয়নুল আবেদিন) কে? হিশাম তখন বললেন আমি একে চিনি না, যদিও তিনি জয়নুল আবেদিনকে চিনতেন।

তখন আরব কবি ফারাজদাক কবিতা রচনা করে উত্তর দিলেন। তার কবিতার প্রথম লাইন ছিল:“তিনি তো সেই ব্যক্তি, যার পদচিহ্ন মরুভূমির বালুকণাও চিনে, এমনকি তাকে বায়তুল্লাহ, হিল্ল-হারামও চিনতে পারে।”

## মৃত্যু
তিনি ইরাকের বসরা শহরে ১১৪ হিজরিতে মৃত্যুবরণ করেন।

## সূত্র

বিষয়শ্রেণী:৬৫৮-এ জন্ম
বিষয়শ্রেণী:৭২৮-এ মৃত্যু
বিষয়শ্রেণী:তাবেয়ী
বিষয়শ্রেণী:৭ম শতাব্দীর আরবি ভাষার কবি
বিষয়শ্রেণী:শিয়া মুসলিম
বিষয়শ্রেণী:বনু তামিম
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:কুয়েতের ইতিহাস
ব্রিংগিং আপ বেবি

***ব্রিংগিং আপ বেবি*** () হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট।

১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে।

## কুশীলব
* ক্যারি গ্র্যান্ট - ডক্টর ডেভিড হাক্সলি (ওরফে মিস্টার বোন)
* ক্যাথরিন হেপবার্ন - সুজান ভেন্স
* মে রবসন - এলিজাবেথ চার্ল্টন র‍্যান্ডম
* চার্লস রাগলস - মেজর হোরেস অ্যাপলগেট
* ওয়াল্টার কাটলেট - কনস্ট্যাবল স্লোকাম
* ব্যারি ফিট্‌জেরাল্ড - অ্যালোয়সিয়াস গোগার্টি, মিসেস র‍্যান্ডমের মালি
* ফ্রিট্‌জ ফেল্ড - ডক্টর ফ্রিট্‌জ লেহম্যান, বিত্তবান মনস্তত্ত্ববিদ
* ভার্জিনিয়া ওয়াকার - অ্যালিস সোয়ালো, ডেভিডের বাগদত্তা
* জর্জ আরভিং - আলেকজান্ডার পিবডি, মিসেস র‍্যান্ডমের আইনজীবী
* লিওনা রবার্টস - হান্নাহ গোগার্টি, অ্যালোয়সিয়াসের স্ত্রী
* টালা বিরেল - মিসেস লেহমান
* জন কেলি - এলমার, কনস্ট্যাবল স্লোকামের সহকারী

## স্বীকৃতি
চলচ্চিত্রটি আমেরিকান ফিল্ম ইনস্টিটিউট থেকে নিম্নোক্ত স্বীকৃতিগুলো অর্জন করে:
* ১৯৯৮: এএফআইয়ের ১০০ বছর...১০০ চলচ্চিত্র – #৯৭
* ২০০০: এএফআইয়ের ১০০ বছর...১০০ হাসি – #১৪
* ২০০২: এএফআইয়ের ১০০ বছর...১০০ অনুভূতি – #৫১
* ২০০৫: এএফআইয়ের ১০০ বছর...১০০ চলচ্চিত্রের উক্তি:
** ডক্টর ডেভিড হাক্সলি: "সুজান, বিষয়টি এমন নয় যে আমি তোমাকে পছন্দ করি না, কারণ নিঃসঙ্গতার সময় আমি তোমার প্রতি আকর্ষণ বোধ করি; কিন্তু আমার কোন নিঃসঙ্গ সময় নেই!" – মনোনীত
* ২০০৭: এএফআইয়ের ১০০ বছর...১০০ চলচ্চিত্র (১০ বার্ষিকী সংস্করণ) – #৮৮
* ২০০৮: এএফআইয়ের ১০ সেরা ১০:
** মনোনীত: প্রণয়ধর্মী হাস্যরসাত্মক চলচ্চিত্র

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৩৮-এর চলচ্চিত্র
বিষয়শ্রেণী:১৯৩০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন ক্ষ্যাপা হাস্যরসাত্মক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:হাওয়ার্ড হক্‌স পরিচালিত চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:১৯৩০-এর দশকের ক্ষ্যাপা হাস্যরসাত্মক চলচ্চিত্র
বিষয়শ্রেণী:পুনর্বিবাহ চলচ্চিত্রের হাস্যরস
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:প্রাণী সম্পর্কে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
আনন্দলোক

**আনন্দলোক** আনন্দ পাবলিশার্স কর্তৃক কলকাতা, ভারত থেকে প্রকাশিত একটি বাংলা চলচ্চিত্র সাময়িকী। এটি সাধারণত প্রতি মাসের ১৫ ও ৩০ তারিখে প্রকাশিত হয়। আনন্দলোক-এর যাত্রা শুরু হয় ২৫ জানুয়ারি, ১৯৭৫ খ্রিষ্টাব্দে।

## আরও দেখুন
* ফেমিনা
* গৃহশোভা

## তথ্যসূত্র

## বহিঃসংযোগ
* ''Anandalok''

বিষয়শ্রেণী:১৯৭৫-এ পশ্চিমবঙ্গে প্রতিষ্ঠিত
বিষয়শ্রেণী:এবিপি গ্রুপ
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:ভারতের চলচ্চিত্র ম্যাগাজিন
বিষয়শ্রেণী:১৯৭৫-এ প্রতিষ্ঠিত ম্যাগাজিন
বিষয়শ্রেণী:কলকাতায় গণমাধ্যম
বিষয়শ্রেণী:কলকাতার গণমাধ্যম
বরিশাল সেনানিবাস

**বরিশাল সেনানিবাস** (পূর্বনাম: **শেখ হাসিনা সেনানিবাস**) পটুয়াখালী জেলায় অবস্থিত বাংলাদেশ সেনাবাহিনীর ৭ম পদাতিক ডিভিশন কার্যালয়ের একটি সেনানিবাস। এটি বরিশালের পটুয়াখালী জেলার পায়রা নদীর তীরে অবস্থিত (পায়রা সেতুর উওর পূর্ব-পশ্চিম পাশে)। এই সেনানিবাস এলাকা ১৫৩২ একর জুড়ে বিস্তৃত।

## ইতিহাস
বাংলাদেশ সরকার কর্তৃক বাংলাদেশের সামরিক বাহিনীকে আধুনিকায়নের দীর্ঘমেয়াদী পরিকল্পনা "ফোর্সেস গোল ২০৩০"-এর অংশ হিসেবে "শেখ হাসিনা সেনানিবাস" প্রতিষ্ঠিত হয়।

বাংলাদেশের সাবেক প্রধানমন্ত্রী শেখ হাসিনা ২০১৪ সালে এই প্রকল্পের সম্মতি দেন। তিনি সর্বপ্রথম ১৬ই জানুয়ারী ২০১৫ সালে বাংলাদেশ সশস্ত্র বাহিনীর একটি শীতকালীন মহড়ায় এটির ঘোষণা দেন। ১৪ নভেম্বর ২০১৭ সালে জাতীয় অর্থনৈতিক পরিষদের নির্বাহী কমিটি "শেখ হাসিনা সেনানিবাসের প্রতিষ্ঠা’’ বরিশাল" নামক প্রকল্পের অনুমোদন দেয়। এই সেনানিবাস স্থাপনে ব্যয় ধরা হয় প্রায় ১,৬৯৯ কোটি টাকা।

৮ ফেব্রুয়ারি ২০১৮ সালে সাবেক প্রধানমন্ত্রী শেখ হাসিনা পটুয়াখালীর লেবুখালী থেকে এই সেনানিবাসের উদ্বোধন করেন। ২০২৫ সালে বাংলাদেশের অন্তর্বর্তীকালীন সরকার এই সেনানিবাসের নাম পরিবর্তন করে "বরিশাল সেনানিবাস" নামকরণ করে।

## তথ্যসূত্র

বিষয়শ্রেণী:বাংলাদেশের সেনানিবাস
বিষয়শ্রেণী:বরিশাল জেলার ভবন ও স্থাপনা
বিষয়শ্রেণী:বাকেরগঞ্জ উপজেলা
কাবুল জেলা

**কাবুল জেলা** আফগানিস্তানের কাবুল প্রদেশের ১৫টি জেলার মধ্যে অন্যতম একটি জেলা। এটির উপবেশন কেন্দ্র হলো কাবুল শহর। আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৩,৬৭৮,০৩৪ জন এর মত। জেলাটিকে কাবুল প্রদেশের প্রাণকেন্দ্র হিসেবে পরিচিত।

## তথ্যসূত্র

* এআইএমএস জেলা থেকে মানচিত্র
* গণনা তথ্য

বিষয়শ্রেণী:কাবুল প্রদেশের জেলা
লাবসা ইউনিয়ন

**লাবসা ইউনিয়ন** খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
## অবস্থান ও আয়তন
লাবসা ইউনিয়নের আয়তন ৫৫৬২ একর (২০.৫০৯ বর্গ কিলোমিটার)।
## জনসংখ্যা
২০০১ সালের পরিসংখ্যান অনুযায়ী লাবসা ইউনিয়নের লোকসংখ্যা ২৮,৮৪৯ জন। এর মধ্যে পুরুষ ১৪,৮৫১ জন এবং মহিলা ১৩,৯৯৮ জন।
## প্রশাসনিক কাঠামো
লাবসা ইউনিয়ন সাতক্ষীরা সদর উপজেলার আওতাধীন ১৩নং ইউনিয়ন পরিষদ। ইউনিয়নে ৪টি ক্রীড়া সংগঠন রয়েছেঃ লাবসা একাদশ ক্লাব, রাজনগর জাগরণী চক্র ক্লাব, থানাঘাটা একাদশ ক্লাব এবং মাগুরা দাশপাড়া ব্যাডমিন্টন ক্লাব।
## শিক্ষা ব্যবস্থা
লাবসা ইউনিয়নের সাক্ষরতার হার ৪৯%। এ ইউনিয়নে ১টি কলেজ ৪টি উচ্চ মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।
## ধর্মীয় অবকাঠামো
লাবসা ইউনিয়নে ১২ট মসজিদ, ৬টি মন্দির, ১টি এতিমখানা এবং ১ট মাজার রয়েছে।
## সাংস্কৃতিক সংগঠন
লাবসা ইউনিয়নে সাংস্কৃতিক কার্যক্রমের ক্ষেত্রে রয়েছেঃ ঋশিল্পী গোষ্ঠী, সিন্দাবাদ শিল্পী গোষ্ঠী এবং বিনেরপোতা নাট্য শিল্পী গোষ্ঠী; এছাড়াও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি উৎযাপন করে থাকে।  
## তথ্যসূত্র

## বহিঃসংযোগ
লাবসা ইউনিয়নের তথ্য বাতায়ন 

বিষয়শ্রেণী:সাতক্ষীরা সদর উপজেলার ইউনিয়ন
ফিংড়ী ইউনিয়ন

**ফিংড়ী ইউনিয়ন** খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ফিংড়ী সাতক্ষীরা সদর উপজেলার একটি অন্যতম ঐতিহ্যবাহী ও বৃহত্তম জনপদ।

## অবস্থান ও আয়তন
ফিংড়ী  ইউনিয়নের আয়তন ৮২৫৭ একর (২৯ বর্গ কিমি) । 
## জনসংখ্যা
২০০১ সালের পরিসংখ্যান অনুযায়ী ফিংড়ী ইউনিয়নের লোকসংখ্যা ২৯,৪৬০ জন। এর মধ্যে পুরুষ ১৫,২০৩ জন এবং মহিলা ১৪,২৫৭ জন।
## প্রশাসনিক কাঠামো
ফিংড়ী ইউনিয়ন সাতক্ষীরা সদর উপজেলার আওতাধীন ১৪নং ইউনিয়ন পরিষদ। ইউনিয়নে একটি হাট-বাজার রয়েছেঃ ফিংড়ী বাজার সাতক্ষীরা।

## শিক্ষা ব্যবস্থা
ফিংড়ী ইউনিয়নের সাক্ষরতার হার ৪৯%। এ ইউনিয়নে ১ট কলেজ, ৭টি উচ্চ মাধ্যমিক বিদ্যালয়, ৭টি মাদ্রাসা ও ২৪টি প্রাথমিক বিদ্যালয় রয়েছে।
## ধর্মীয় অবকাঠামো
ফিংড়ী ইউনিয়নে ৪টি মসজিদ, ৩টি মন্দির, ১টি এতিমখানা, ১টি ঈদগাহ এবং ১টি মাজার রয়েছে।
## ক্রীড়া ও সাংস্কৃতিক সংগঠন
ফিংড়ী ইউনিয়নে খেলাধুলার ক্ষেত্রে ফিংড়ী পাইওনিয়ার ক্লাব এবং সাংস্কৃতিক সংগঠন হিসাবে ফিংড়ী নাট্ট গোষ্টি রয়েছে। এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রদর্শন করে থাকে।
## তথ্যসূত্র

## বহিঃসংযোগ
ফিংড়ী ইউনিয়নের তথ্য বাতায়ন 

বিষয়শ্রেণী:সাতক্ষীরা সদর উপজেলার ইউনিয়ন
হাসকেল গ্রন্থাগার ও অপেরা হাউজ

**হাসকেল মুক্ত গ্রন্থাগার এবং অপেরা হাউজ** আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা),  স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে।

## গ্রন্থাগার
হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। 
দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে।

হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে।
## অপেরা হাউজ
হাসকেল অপেরা হাউজের সাবেক পরিচালক হাল নিউম্যান বলেছেন “মানচিত্রের একটা রেখা আমাদের বিভক্ত করবে, আলাদা করে দেবে- এটাই নিয়ম। কিন্তু এই ব্যাপারটিই হাসকেল লাইব্রেরিকে আরো অনন্য করে তুলেছে। হ্যাঁ, এর মধ্য দিয়ে একটি সীমারেখা চলে গিয়েছে। তবে সেটা মানুষকে আরো কাছাকাছি এনেছে। কী অদ্ভুত ব্যাপার, তাই না"। তিনি কানাডার নাগরিক। অপেরা হাউজটির মধ্য দিয়েও চলে গিয়েছে দুই দেশের সীমারেখা। অপেরা হাউজের ঘরটিকে “দ্যা ইম্পসিবল রুম” নামে ডাকেন তিনি। হাউজের মঞ্চ কানাডায় আর বেশিরভাগ আসন আমেরিকায়। অপেরা হাউজে বর্ডার রেখাটি কিছু আসনের মাঝ দিয়ে চলে গিয়েছে। তাই এই আসনে বসলে আক্ষরিকভাবেই মাথাকে দুই দেশে রাখা যাবে।

## তথ্যসূত্র

বিষয়শ্রেণী:১৯০৪-এ প্রতিষ্ঠিত
বিষয়শ্রেণী:কানাডার জাতীয় ঐতিহাসিক স্থান
কালাকান জেলা

**কালাকান জেলা** আফগানিস্তানের কাবুল প্রদেশের উত্তরে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে গুলদারা জেলা, উত্তরে কারাবাঘ জেল, পূর্বে দিহ সাবজ জেলা এবং দক্ষিণে মির বাচা কোট জেলা এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৬,৮০০ জন এর মত। কালাকান গ্রামটি জেলার কেন্দ্রীয় অংশে অবস্থিত। যুদ্ধকালীন সময়ে জেলাটিতে ব্যাপকভাবে ক্ষতিগ্রস্ত হয়ে পড়ে। যার ফলে অধিকাংশ অবকাঠামো ধ্বংষসপ্রাপ্ত হয়ে পড়েছিল। পুনর্নির্মাণ এবং পরিবারিক পুনর্বাসন খুবই ধীর গতিতে সংঘঠিত হয়েছিল।

## তথ্যসূত্র

*AIMS District Map
*Census Data

বিষয়শ্রেণী:কাবুল প্রদেশের জেলা
খাকি জব্বার জেলা

**খাকি জব্বার জেলা** আফগানিস্তানের কাবুল প্রদেশের দক্ষিণ-পূর্বাঞ্চলে অবস্থিত পর্বতশৃঙ্গমালা বিশিষ্ট একটি জেলা। জেলাটির সদর দপ্তর হলো খাক-ই জববার গ্রাম, যা জেলার কেন্দ্রীয় অংশে অবস্থান করছে।

## জনসংখ্যার উপাত্ত
আফগানিস্তানের অন্যান্য অঞ্চলের মত, জনসংখ্যা সঠিক তথ্য পাওয়া যায় না তবে আফগানিস্তানের গ্রামীণ পুনর্বাসন ও উন্নয়ন (এমআরআরডি) এবং জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৭.৪৬১ জন এর মত। এআইএমএস এবং ইউএনএইচসিআর এর পরিসংখ্যান অনুযায়ী, এখানকার জনসংখ্যার অধিকাংশ মানুষই পশতুন সম্প্রদায়ের, যার মধ্যে প্রায় (৬০%) এবং বাকি ৪০% তাজিক সম্প্রদায়ের লোক বসবাস করে থাকে।

## ভৌগোলিক অবস্থান
ভৌগোলিক অবস্থান অনুযায়ী জেলাটির পশ্চিমে লোগার প্রদেশ এবং মুসাহী জেলা, উত্তরে বাগরামি ও সুরোবি জেলা এবং পূর্বে নঙ্গরহার প্রদেশ এর সীমানা ঘিরে রেখেছে।

## তথ্যসূত্র

## বহিঃসংযোগ
*AIMS District Map

বিষয়শ্রেণী:কাবুল প্রদেশের জেলা
মির বাচা কোট জেলা

**মির বাচা কোট জেলা** আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৫,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের এবং বাকি তাজিক সম্প্রদায়ের লোক বসবাস করে থাকে।

ভৌগোলিক অবস্থান অনুযায়ী জেলাটির পশ্চিমে মির বাচা কোট জেলা এর সীমানার সাথে শাকদারা জেলা, উত্তরে গুলদারা জেলা ও কালাকান জেলা এবং পূর্বে দিহ সাবজ জেলা এর সীমানা ঘিরে রেখেছে।

## তথ্যসূত্র

## বহিঃসংযোগ
* Mir Bacha Kot district Map (Source: AIMS)

বিষয়শ্রেণী:কাবুল প্রদেশের জেলা
ওসমানপুর ইউনিয়ন

**ওসমানপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ওসমানপুর ইউনিয়ন, খোকসা; (কুষ্টিয়া জেলা)
* ওসমানপুর ইউনিয়ন, মীরসরাই; (চট্টগ্রাম জেলা)

## আরও দেখুন
* উসমানপুর ইউনিয়ন, ওসমানীনগর; (সিলেট জেলা)
* উসমানপুর ইউনিয়ন, কুলিয়ারচর; (কিশোরগঞ্জ জেলা)
কানযুল ঈমান

থাম্ব|কানজুল ঈমান
***কানযুল ঈমান*** (উর্দু এবং আরবি: **کنزالایمان**) অর্থ 'ঈমানের ধন' ১৯১১ সালে আহমদ রেজা খান বেরলভী কর্তৃক একটি উর্দু ভাষায় ভাষান্তরিত কোরআনের অনুবাদ।

## অনুবাদ

আহমদ রেজা খান বেরলভী উর্দুতে অনুবাদ লিখেছিলেন। এটি পরবর্তীতে ইউরোপীয় এবং দক্ষিণ এশীয় ভাষা সহ ইংরেজি, হিন্দি, বাংলা, ওলন্দাজ, তুর্কি ভাষা, সিন্ধি, গুজরাটি এবং পশতুতে অনুবাদ হয়।

**বাংলা ভাষায়**
* মাওলানা আব্দুল মান্নান এ কিতাবটির বঙ্গানুবাদ করেন।

**ইংরেজি ভাষায়**

* **পবিত্র কোরআন** *(বিশ্বাসের ধন) কানযুল ঈমান (উর্দু)*, ইংরেজিতে অনুবাদ করেন প্রফেসর শাহ ফরিদুল হক।
* *অন্যান্য অনুবাদ* সম্পন্ন করেন প্রফেসর হানিফ আকতার ফাতমি। সম্প্রতি আকিব ফরিদ কাদরী তৃতীয় অনুবাদ প্রকাশ করেন।

**ওলন্দাজ ভাষায়**
* **ডি হেইলিজ কোরআন**, ডাচ ভাষান্তরিত করেন গোলাম রসুল আলাহদিন।

**তুর্কী ভাষায়**
* **কোরআন-ই-করিম**, তুর্কী ভাষান্তরিত করেন ইসমাইল হাক্কি ইজমিরলি

## লক্ষণীয় প্রতিষ্ঠান
২০০৬ সালে বেরলীতে প্রতিষ্ঠিত হয় কানযুল ঈমান ইসলামিক লাইব্রেরি নামে একটি লাইব্রেরি।

## আরও দেখুন
* আহমদ রেজা খান বেরলভী
* হামিদ রেজা খান
* আহমদ শাহ

## তথ্যসূত্র

## বহিঃসংযোগ
* কানযুল ঈমানের বাংলা অনুবাদ
* ''আল কুরআন কানযুল ঈমান'' Alahazrat.net
* কানযুল ঈমান উর্দু
* কানযুল ঈমান ইংরেজি
* কানযুল ঈমান ইসলামিক লাইব্রেরি, (উত্তর প্রদেশ), ভারত

বিষয়শ্রেণী:১৯১১-এর বই
বিষয়শ্রেণী:কুরআন অনুবাদ
বিষয়শ্রেণী:১৯১১-এ ভারত
বিষয়শ্রেণী:আহমদ রেজা খান বেরলভীর কর্ম
বিষয়শ্রেণী:উর্দু ভাষার বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারতীয় অ-কল্পকাহিনী বই
বিষয়শ্রেণী:ভারতীয় ধর্মপাঠ্য
বিষয়শ্রেণী:ইসলামি সাহিত্য
বিষয়শ্রেণী:সুন্নি সাহিত্য
রাঙ্গামাটিয়া ইউনিয়ন

**রাঙ্গামাটিয়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* রাঙ্গামাটিয়া ইউনিয়ন, ফটিকছড়ি; (চট্টগ্রাম জেলা) (ফটিকছড়ি পৌরসভা প্রতিষ্ঠার ফলে বিলুপ্ত)
* রাঙ্গামাটিয়া ইউনিয়ন, ফুলবাড়িয়া; (ময়মনসিংহ জেলা)
সুন্দরপুর ইউনিয়ন

**সুন্দরপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* সুন্দরপুর ইউনিয়ন, কাহারোল; (দিনাজপুর জেলা)
* সুন্দরপুর ইউনিয়ন, চাঁপাইনবাবগঞ্জ সদর; (চাঁপাইনবাবগঞ্জ জেলা)
* সুন্দরপুর ইউনিয়ন, ফটিকছড়ি; (চট্টগ্রাম জেলা)

## আরও দেখুন
* সুন্দরপুর দুর্গাপুর ইউনিয়ন; (কালীগঞ্জ, ঝিনাইদহ)
ভাষার তালিকাসমূহ

এই পাতাটিতে **ভাষার তালিকাসমূহ এবং নিবন্ধের তালিকা** দেওয়া হল।

## প্রকাশিত তালিকা
*এসআইএল ইন্টারন‌্যাশনালের *[[এথ্‌নোলগ]]* ৭০০০-এরও বেশি কথিত এবং ইশারা ভাষার তালিকা দিয়েছে।
* আন্তর্জাতিক মান সংস্থা বা আইএসও পৃথিবীর ভাষাগুলির জন্য কোড নির্ধারণ করেছে, যেগুলি আইএসও ৬৩৯-এ তালিকাভুক্ত করা হয়েছে:
** আইএসও ৬৩৯-১ কোডের তালিকা – দুই-বর্ণের কোড (১৮৪ টি প্রধান ভাষা)
** আইএসও ৬৩৯-২ কোডের তালিকা – তিন-বর্ণের কোড
** **[[আইএসও ৬৩৯-৩ কোডের তালিকা]]** – "সকল প্রাকৃতিক ভাষা"-র জন্য সৃষ্ট তিন-বর্ণের কোড
** আইএসও ৬৩৯-৫ কোডের তালিকা – ভাষা পরিবার এবং ভাষা গোষ্ঠীর জন্য সৃষ্ট তিন-বর্ণের কোড
*আইইএফটি ভাষা ট্যাগ - আইএসও ৬৩৯, আইএসও ১৫৯২৪, আইএসও ৩১৬৬-১, এবং ইউএন এম.৪৯ ভাষা ট্যাগগুলির উপাদানগুলি থেকে নেওয়া হয়
*গ্লট্টোলগ

## বাংলা উকিপিডিয়াতে তালিকা এবং নিবন্ধ

* ভাষাসমূহের বর্ণানুক্রমিক তালিকা

### বিস্তৃত তালিকা
বৈশ্বিক তালিকা (সব জীবিত প্রাকৃতিক ভাষাই এখানে অন্তর্ভুক্ত করা যেতে পারে):
* নামের ভিত্তিতে: ভাষার নামের তালিকা (স্থানীয় নাম) বাংলা 
* জাতিগত সম্পর্কের ভিত্তিতে: ভাষা পরিবারসমূহের তালিকা (জাতিগত)
* কালানুক্রমে: ভাষার প্রথম লিখিত দৃষ্টান্তের তালিকা
* বক্তার সংখ্যার ভিত্তিতে:
** মোট বক্তার সংখ্যা অনুসারে ভাষাসমূহের তালিকা
** মাতৃভাষী বক্তার সংখ্যা অনুসারে ভাষাসমূহের তালিকা
* লিখন পদ্ধতি অনুযায়ী ভাষার তালিকা

### অঞ্চলভিত্তিক ভাষার তালিকা
* আফ্রিকার ভাষা
* আমেরিকার আদিবাসী ভাষা
** উত্তর আমেরিকার ভাষা
** দক্ষিণ আমেরিকার ভাষা
* এশিয়ার ভাষা
** পূর্ব এশীয় ভাষা
** দক্ষিণ এশিয়ার ভাষা
** দক্ষিণপূর্ব এশিয়ার ভাষা
* ইউরোপের ভাষা
* ওশেনিয়ার ভাষা

### বিশেষ ধরন এবং বৈশিষ্ট্যের ভিত্তিতে
**বিলুপ্ত, বিপন্ন বা পুনরুজ্জীবিত ভাষা**
* বিলুপ্ত ভাষার তালিকা
** বিলুপ্তির সময় অনুযায়ী ভাষার তালিকা
* বিপন্ন ভাষাগুলির তালিকা
* পুনরুজ্জীবিত ভাষা তালিকা

**মর্যাদা বা সাংস্কৃতিক প্রভাব অনুযায়ী**
* লিঙ্গুয়া ফ্রাঙ্কা বা মিশ্র ভাষার তালিকা
* সরকারি ভাষার তালিকা
** দেশ অনুযায়ী সরকারি ভাষার তালিকা
** প্রতিষ্ঠান অনুযায়ী সরকারি ভাষার তালিকা
* সরকারি মর্যাাদাহীন ভাষার তালিকা (প্রধান ভাষাগত সংখ্যালঘু ভাষা, কয়েক লক্ষ বক্তা)
* ইন্টারনেটে ব্যবহৃত ভাষার তালিকা
* পারস্পরিকভাবে বোধগম্য ভাষার তালিকা

**বিশেষ ধরনের ভাষার তালিকা**
* বাংলার উপভাষার তালিকা
* আইএসও ৬৩৯ ''ম্যাক্রোল্যাঙ্গুয়েজ''
* ক্রেওল ভাষার তালিকা

* ইশারা ভাষার তালিকা

* নির্মিত ভাষার তালিকা

## আরো দেখুন

* ভাষাবিজ্ঞানীর তালিকা
* সাঁট লিখন পদ্ধতির তালিকা
* লিখন পদ্ধতির তালিকা
* উপভাষা এবং ভাষার বৈচিত্র্যের তালিকা

** প্রোগ্রামিং ভাষার তালিকা

** মডেলিঙ ভাষার তালিকা
** মার্কআপ ভাষার তালিকা

বিষয়শ্রেণী:তালিকার তালিকা
বিষয়শ্রেণী:ভাষার তালিকা
মুসাহী জেলা

**মুসাহী জেলা** (পশতু: د موسهي ولسوالی) (পারসিক:  ولسوالی موسهي) আফগানিস্তানের কাবুল প্রদেশে অবস্থিত ১৫টি জেলা মধ্যে অন্যতম একটি জেলা।

## ভৌগোলিক অবস্থান
ভৌগোলিক অবস্থান অনুযায়ী জেলাটি আফগানিস্তানের কাবুল প্রদেশের দক্ষিণ অঞ্চলে অবস্থান করছে। এছাড়াও পশ্চিমে চার আসিয়াব জেলা, উত্তরে বাগরামী জেলা, পূর্বে খাকি জব্বার জেলা, দক্ষিণে লোগার প্রদেশের সীমানা রয়েছে। এটির সদর দপ্তর হল মুসাহী নামক গ্রাম, যেটি জেলার কেন্দ্রীয় অংশে অবস্থিত।

## জনসংখ্যার উপাত্ত
২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৩০,০০০ জন এর মত। এখানকার জনসংখ্যার অধিকাংশ মানুষই পশতুন সম্প্রদায়ের।

## তথ্যসূত্র

## বহিঃসংযোগ
* Mussahi District Map (Source: AIMS)
* thenational.ae/news

বিষয়শ্রেণী:কাবুল প্রদেশের জেলা
পাঁচলা বিধানসভা কেন্দ্র

**পাঁচলা (বিধানসভা কেন্দ্র)** ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৭৫ নং পাঁচলা বিধানসভা (এসসি) কেন্দ্রটি গঠিত হয়েছে পাঁচলা সিডি ব্লকের অন্তর্গত এবং গোবিন্দপুর,ইসলামপুর,লস্করপুর,পোল্গুস্তিয়া গ্রামপঞ্চায়েতগুলি জগৎবল্লভপুর সিডি ব্লকের অন্তর্গত।

পাঁচলা বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।  পাঁচলা শুরুতে শ্রীরামপুর লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১

 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হাওড়া জেলার রাজনীতি
বিষয়শ্রেণী:১৯৬২-এ পশ্চিমবঙ্গে প্রতিষ্ঠিত
টারটিয়াস বস

**টারটিয়াস বস** (; জন্ম: ১৪ মার্চ, ১৯৬৬ - মৃত্যু: ১৪ ফেব্রুয়ারি, ২০০০) ট্রান্সভাল প্রদেশের ভেরিনিগিং এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে আন্তর্জাতিক ক্রিকেটে দক্ষিণ আফ্রিকার পক্ষে খেলেছেন।

ঘরোয়া প্রথম-শ্রেণীর ক্রিকেটে নর্দার্ন ট্রান্সভাল ও নাটালের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।

## খেলোয়াড়ী জীবন
প্রিটোরিয়া বিশ্ববিদ্যালয়ে দন্ত বিভাগের ছাত্র ছিলেন তিনি। ছাত্র অবস্থাতেই ১৯৮৬-৮৭ মৌসুমে ক্রিকেট অঙ্গনে অংশগ্রহণ করতে থাকেন।

১২ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্টে অভিষেক ঘটে তার। এটিই তার টেস্টে একমাত্র অংশগ্রহণ ছিল। একই বছরে দুইটি ওডিআইয়ে অংশ নিয়েছিলেন টারটিয়াস বস।

অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকা দলের অন্যতম সদস্য ছিলেন তিনি। ঐ প্রতিযোগিতায় তার দল বৃষ্টিবিঘ্নিত খেলায় সেমি-ফাইনালে ইংল্যান্ডের বিপক্ষে পরাজিত হবার মাধ্যমে বিদায় নেয়।

## দেহাবসান
ব্যক্তিগত জীবনে বিবাহিত ছিলেন। কারেন অ্যান নাম্নী এক রমণীর পাণিগ্রহণ করেন। তার পুত্র করবিন বস প্রথম-শ্রেণীর ক্রিকেটার ও অপর পুত্র ইথান বস রয়েছে।

কোয়াজুলু-নাটালের ওয়েস্টভিল এলাকায় ১৪ ফেব্রুয়ারি, ২০০০ তারিখে মাত্র ৩৪ বছর বয়সে তার দেহাবসান ঘটে। তিনি গুলেন বারি সিনড্রোম রোগে ভুগছিলেন। তবে, তার স্ত্রী কারেন অ্যান এ মৃত্যুতে বিষক্রিয়ার সম্পৃক্ততার অভিযোগ আনেন। ২০০৩ সালে বসের বোন উচ্চ আদালতে কারেনের সম্পত্তির মালিকানার দাবীদারের বিষয়ে সফলতার সাথে আবেদন করেন। ২০০৫ সালে বসের মৃতদেহ কুইন্সবার্গ সমাহিতক্ষেত্র থেকে উত্তোলন করা হয়। তার ভাই-বোনেরা ব্যক্তিগতভাবে গোয়েন্দা নিয়োগ করেন ও পরবর্তীতে স্ত্রীর অভিযোগ ভিত্তিহীন প্রমাণিত হয়। এছাড়াও, কারেনের বিষয়ে গোয়েন্দা নিয়োগ করা হয়।

## তথ্যসূত্র

## আরও দেখুন
* আদ্রিয়ান কুইপার
* কেপলার ওয়েসেলস
* আইসিসি অনূর্ধ্ব-১৯ ক্রিকেট বিশ্বকাপ
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৬-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:প্রিটোরিয়া বিশ্ববিদ্যালয়ের প্রাক্তন শিক্ষার্থী
মানেকা সরকার

**মানেকা সরকার**() প্রকৃত নাম **পরমা সরকার**() হলেন  কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। পি সি সরকার জুনিয়রের এবং জয়শ্রী সরকারের কন্যা। দেশের প্রথম নারী জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। মেনকা এর রক্তে যাদু - তিনি এই শিল্পের নবম প্রজন্ম। তার পিতামহ ছিলেন, প্রখ্যাত পি সি সরকার।

## শৈশব

তার বড় হয়ে ওঠা একটু অন্যরকম ছিল। স্টেজ আর শো বিজনেসের মধ্যেই তার ছোটবেলা কেটেছে। ফলে আর চার পাঁচটা ছেলে-মেয়ে যেভাবে বড় হয় সেভাবে তিনি বড় হননি। অধিকাংশ সময় গ্রিন রুমে বসে লেখাপড়া করতে হয়েছে তাকে। ফলে ছোট থেকেই স্টেজের প্রতি তার একটা আগ্রহ ছিল। মঞ্চে তার বাবা-মাকে কাজ করতে দেখা,তার পিতামহের ঐতিহাসিক বীরত্বের গল্প, এবং পারিবারিক এই শিল্পে তার নিজের জায়গা করার চেষ্টা।

একবার স্টেজে তার মা নাচছেন। সঙ্গে অনেকে রয়েছে। তিনি স্টেজের পাশ থেকে সেটা দেখছেন। সেদিন কি মনে হল তার, যিনি তার হাত ধরে দাঁড়িয়ে ছিলেন তার হাত ছাড়িয়ে আচমকা স্টেজে নেমে নাচতে শুরু করলেন। মায়ের মত একই জামা পড়ে তাকে নাচতে দেখে দর্শকরা উচ্ছ্বসিত। কিন্তু তিনি তার মা ইশারায় তাকে ভেতরে যেতে বললেন। সেদিন অনুষ্ঠানের পর বকুনি খেতে হয়নি তাকে। বরং বাবা-মা দু’জনে তাকে মাঝখানে বসিয়ে জিজ্ঞেস করলেন কেন তিনি এমন করলেন? পরে তার বাবা বুঝিয়ে বলেছিলেন এটা যদি তার ভাল লাগে তাহলে করতে, তবে আগে লেখাপড়া করতে হবে। লেখাপড়াটা শেষ করে যেটা ইচ্ছা হয় সেটা করা যাবে।

তারপর আর একবার তিনি তার কোন এক শৈশেবের দিনে, পিতামহের বিখ্যাত 'ওয়াটার্স অফ ইন্ডিয়া' ম্যাজিক ট্রিক (যেখানে একটি ছোট পাত্র অনেকবার খালি করা হয় কিন্তু কখনোই জল শেষ হয় না) দেখাবেন ঠিক করলেন,তিনি বাথরুমে গিয়ে,একটি মগ জল দিয়ে ভর্তি করে এবং বার বার নিজের উপর ঢালতে লাগলেন, এবং বলতে লাগলেন এটি 'ওয়াটার্স অফ ইন্ডিয়া'।

মানেকা তার পিতার মতন বিভিন্ন ডিগ্রী পাওয়ার পথ অনুসরণ করে ওহাইও বিশ্ববিদ্যালয় থেকে এমবিএ করেন এবং শীঘ্রই তার ডক্টরেট পাওয়ার কথা। 

## পরিবার

মানেকা সরকারের পিতা জাদুকর।পি সি সরকার জুনিয়র এবং মাতা জয়শ্রী সরকার। তার দুই বোন,মউবনি ও মুমতাজ। মউবনি একজন মডেল এবং মমতাজ একজন বাংলা চলচ্চিত্র অভিনেত্রী। ২০০৭ সালে, ফিলাডেলফিয়া, মার্কিন যুক্তরাষ্ট্রে মানেকা শোর জন্য গিয়েছিলেন। সেখানে সাধারণ বন্ধুদের মাধ্যমে সুস্মিত রঞ্জন হালদারের সঙ্গে আলাপ হয়। সুস্মিত,নিউ ইয়র্ক বিশ্ববিদ্যালয় থেকে এমবিএ সম্পন্ন করেন এবং তার কোম্পানী প্রতিষ্ঠিত করছিলেন। পরে সুস্মিতের সঙ্গে তার বিবাহ হয়।

## কর্মজীবন

মানেকা সরকার বেশ কয়েকটি শোতে তার বাবার সহকারী হিসেবে কাজ করেন এবং মার্চ ২০১২ পর্যন্ত তিনি ২৫০ ম্যাজিক শো করেছেন। ২০০৪ সালে তিনি, তার পিতার সাথে মিলিত হয়ে তাজমহল অদৃশ্য হওয়ার একটি বিভ্রম তৈরি করেন এবং তাজমহল অদৃশ্য করে দেন, তারপর ডাল লেকের জলের ওপর দিয়ে সাইকেল চালানো ম্যাজিক ট্রিক দেখিয়েছেন।

## তথ্যসূত্র

## বহিঃসংযোগ

*Official website 

বিষয়শ্রেণী:বাঙালি জাদুকর
বিষয়শ্রেণী:ভারতীয় জাদুকর
বিষয়শ্রেণী:জীবিত ব্যক্তি
বিষয়শ্রেণী:কলকাতার শিল্পী
বিষয়শ্রেণী:বাঙালি ব্যক্তি
উত্তরপাড়া বিধানসভা কেন্দ্র

**উত্তরপাড়া (বিধানসভা কেন্দ্র)** ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৮৫ নং উত্তরপাড়া বিধানসভা কেন্দ্রটি উত্তরপাড়া কোতরং পৌরসভা,কোন্নগর পৌরসভা এবং নবগ্রাম,কানাইপুর, রঘুনাথপুর গ্রামপঞ্চায়েতগুলি শ্রীরামপুর উত্তরপাড়া সিডি ব্লকের অন্তর্গত।

উত্তরপাড়া বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১৬

### ২০১১

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:হুগলি জেলার রাজনীতি
বাংলাদেশে গর্ভপাত

**বাংলাদেশে গর্ভপাত** বেশীরভাগ ক্ষেত্রে অবৈধ, যদিও মাসিক সঞ্চালনকে বিকল্প হিসেবে কাজে লাগানো হয়। বাংলাদেশে এখনো ১৮৬০-এর প্যানাল কোড চালু রয়েছে, যেখানে প্ররোচিত গর্ভপাতকে আইন বহির্ভূত হিসেবে গণ্য করা হয় যদিনা এটি নারীর জন্য হুমকিস্বরূপ হয়।

ঐতিহাসিকভাবে, গর্ভপাত একসময় প্রচলিত ছিল, বিশেষকরে বাংলাদেশের স্বাধীনতা যুদ্ধের পরবর্তী বছরে। উদাহরণস্বরূপ, ১৯৭২ সালে, যুদ্ধের সময়ে যেসব নারী ধর্ষিত হয়েছিল, তাদের জন্য গর্ভপাত বৈধ করে দেয়া হয়েছিল। ১৯৭৬-এ, বাংলাদেশ জাতীয় জনসংখ্যা নীতি গর্ভধারণকালে ফার্স্ট ট্রাইমেস্টারে গর্ভপাতকে বৈধতা দিতে পদক্ষেপ নিয়েছিল।

১৯৭৯ সাল থেকে বাংলাদেশে গর্ভপাতের বিকল্প হিসাবে মেন্সট্রুয়াল রেগুলেশনের অনুমতি দেয়া হয়েছে কারণ এক্ষেত্রে গর্ভাবস্থা প্রতিষ্ঠিত হয় না।   ২০১২ সালে বাংলাদেশের ওষুধ প্রশাসন মেডিকেল ব্যবস্থাপনায় গর্ভপাতের জন্য মিফেপ্রিস্টোন এবং মিসোপ্রোস্টল কে বৈধতা দেয়।

## মেন্সট্রুয়াল রেগুলেশন
পরিবার পরিকল্পনা কর্মসূচির অংশ হিসেবে ১৯৭৯ সাল থেকে বাংলাদেশে মেন্সট্রুয়াল রেগুলেশন প্রচলিত, যেখানে একটি রজঃস্রাব না হবার পর জরায়ুর ভিতরের বস্তু বের করে আনা হয় যাতে গর্ভধারণ সম্ভব না হয়।  এটি সহজ এবং সস্তা একটি পদ্ধতি। এনেস্থেশিয়া ছাড়াও এই পদ্ধতি প্রয়োগ করা যায়।

২০১৩ সালে বাংলাদেশের ১০ টি ভিন্ন ভিন্ন ক্ষেত্রের ৬৫১ জন নারীর অনুমতি নিয়ে মেন্সট্রুয়াল রেগুলেশনের উপর একটি গবেষণা করা হয়, যারা তাদের মাসিক থেকে প্রায় ৬৩ দিন পিছিয়ে পরেছিল। তাদের ২০০ মিলিগ্রাম মিফেপ্রিস্টোন এবং পরবর্তীতে ৮০০ মিলিগ্রাম মিসোপ্রোস্টল দেয়া হয়। গবেষণায় দেখা যায় যে ৯৩ শতাংশ নারী কোন সার্জারি ছাড়াই জরায়ু খালি করতে সক্ষম হন, ৯২ শতাংশ নারী ওষুধ এবং এই সংক্রান্ত অন্যান্য চিকিৎসা নিয়ে সন্তুষ্ট ছিলেন।

যদিও মেন্সট্রুয়াল রেগুলেশন সেন্টারে কোন টাকা নেয়া হয় না, তবুও আর্থ সামাজিক বাঁধা এবং সামাজিক দৃষ্টিভঙ্গি নারীদের এসব সেন্টারে যাওয়া থেকে বিরত করছে। ১০ সপ্তাহের অধিক সময়ের গর্ভাবস্থা হলে সেন্টারগুলো সেবার বিনিময় অর্থ নিয়ে থাকে, অনেক নারী এসব সেন্টার সম্পর্কে জানেনই না, আবার অনেক নারী তার স্বামীর বাঁধার কারণে এসমস্ত সেন্টারে যেতে পারেন না। ফলে তারা অবৈধ গর্ভপাতের দিকে ঝুঁকেন।

## তথ্যসূত্র

বিষয়শ্রেণী:গর্ভপাত
বিষয়শ্রেণী:নারীস্বাস্থ্য
বিষয়শ্রেণী:জন্মনিয়ন্ত্রণ
বিষয়শ্রেণী:বাংলাদেশে স্বাস্থ্য
বিষয়শ্রেণী:দেশ অনুযায়ী গর্ভপাত
বিষয়শ্রেণী:বাংলাদেশে স্বাস্থ্যসেবা
বিষয়শ্রেণী:বাংলাদেশের আইন
বিষয়শ্রেণী:দেশ অনুযায়ী নারী স্বাস্থ্য
বিষয়শ্রেণী:বাংলাদেশে নারী অধিকার
প্রতাপপুর জমিদার বাড়ি

**প্রতাপপুর জমিদার বাড়ি** বাংলাদেশের চট্টগ্রাম বিভাগের ফেনী জেলার অন্তর্গত দাগনভূঞা উপজেলার এক ঐতিহাসিক জমিদার বাড়ি।

## ইতিহাস
প্রায় ১৭৬০  সালে এই জমিদার বাড়িটি নির্মিত হয়। এই জমিদার বাড়ির প্রতিষ্ঠাতা ছিলেন তিন কড়ি সাহার দুই পুত্র রাম সুন্দর সাহা ও রামচন্দ্র সাহা। স্থানীয়দের কাছে এটি *প্রতাপপুর বড় বাড়ি* বা *রাজবাড়ি* হিসেবেও পরিচিত। এই এলাকার আশেপাশে যত জমিদার ছিল সবার শীর্ষে ছিল এই জমিদার। এই জমিদার বংশধররা জমিদারি প্রথা বিলুপ্ত হওয়ার পরও ২০০২ সাল পর্যন্ত এই জমিদার বাড়িটিতে ছিল। জমিদার বাড়ির বংশধরদের কিছু এখনো ঢাকা, চট্টগ্রাম এবং কিছু ভারতের কলকাতা ও ত্রিপুরা রাজ্যে আছেন। জমিদার বাড়ির সম্পত্তি এখনো জমিদার বাড়ির বংশধরদের মালিকানাধীন। জমিগুলো এলাকার মানুষের কাছে বর্গা দিয়ে রাখা হয়েছে। জমিদার বাড়ির বংশধররা এখানে বছরের মধ্যে দুইবার আসেন এবং বর্গার টাকা নিয়ে যান।

## জমিদার বাড়ির অবকাঠামো
প্রায় ১৩ একর জায়গা জুড়ে এই জমিদার বাড়িটি নির্মাণ করা হয়। বাড়িটিতে ১০টি ভবন ও ১৩টি পুকুর রয়েছে। এরমধ্যে ৫টি পুকুর পাকা ঘাট বাঁধানো।

## বর্তমান অবস্থা
বাড়িটি সরকারি অথবা বেসরকারি কোনো প্রতিষ্ঠানের তত্ত্বাবধায়নে না থাকায় জরাজীর্ণ হয়ে পড়েছে। চারিদিক  লতাপাতায় ঢেকে গেছে। ভবনগুলোও ধসে পড়ছে।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:ফেনী জেলার দর্শনীয় স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
আব্দুল্লাহপুর ইউনিয়ন

**আব্দুল্লাহপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* আব্দুল্লাহপুর ইউনিয়ন, চরফ্যাশন; (ভোলা জেলা)
* আব্দুল্লাহপুর ইউনিয়ন, টংগিবাড়ী; (মুন্সীগঞ্জ জেলা)
* আব্দুল্লাহপুর ইউনিয়ন, ফটিকছড়ি; (চট্টগ্রাম জেলা)

## আরও দেখুন
* খয়েরপুর আব্দুল্লাহপুর ইউনিয়ন; (অষ্টগ্রাম, কিশোরগঞ্জ)
* গোবরিয়া আব্দুল্লাহপুর ইউনিয়ন; (কুলিয়ারচর, কিশোরগঞ্জ)
গাছুয়া ইউনিয়ন

**গাছুয়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* গাছুয়া ইউনিয়ন, মুলাদী; (বরিশাল জেলা)
* গাছুয়া ইউনিয়ন, সন্দ্বীপ; (চট্টগ্রাম জেলা)
সন্তোষপুর ইউনিয়ন

**সন্তোষপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* সন্তোষপুর ইউনিয়ন, চিতলমারী; (বাগেরহাট জেলা)
* সন্তোষপুর ইউনিয়ন, নাগেশ্বরী; (কুড়িগ্রাম জেলা)
* সন্তোষপুর ইউনিয়ন, সন্দ্বীপ; (চট্টগ্রাম জেলা)